
14 DR.31.7.2001 

Timbalan Yang di-Pertua [Datuk Lim Si Cheng]: Yang Berhormat, bolehkah 
perkara itu saya semak dan Yang Berhormat akan dimaklumkanlah. Saya teruskan 
dengan urusan hari ini dan saya akan semak. Saya minta Yang Berhormat bagi 
Rantau Panjang menyambung ucapan. 

11.06 pagi. 

Tuan Haji Abdul Fatah bin Haji Haron [Rantau Panjang]: Terima kasih, 
Tuan Yang di-Pertua. Sebelum saya menamatkan ucapan saya petang semalam saya 
menerima permintaan, pandangan daripada Yang Berhormat bagi Tanah Merah yang 
ingin mengetahui siapakah yang berkuasa di atas tanah yang tidak menjadi sebahagian 
daripada kawasan-kawasan atau mana-mana pihak penguat kuasa tempatan. 

Sebagai jawapannya ialah dalam rang undang-undang ini ada dalam Fasal 9, 
pindaannya ialah Fasal 9 ini bertujuan untuk meminda subseksyen 5(2) Akta 172 bagi 
memperuntukkan, "Bahawa Pengarah Perancang Bandar dan Desa Negeri hendaklah 
menjadi pihak berkuasa perancang tempatan berkenaan dengan mana-mana kawasan 
di dalam sesuatu negeri yang tidak menjadi sebahagian daripada kawasan mana-mana 
pihak berkuasa tempatan." ltulah jawapan kepada persoalan yang ditimbulkan oleh 
Yang Berhormat bagi Tanah Merah petang semalam. 

Tuan Yang di-Pertua, penubuhan Majlis Perancang Fizikal Negara perlu dilihat 
secara teliti. Antara tujuannya yang termaktub dalam Perkara 2(b) ialah untuk 
menasihatkan Kerajaan Persekutuan atau kerajaan negeri mengenai perkara-perkara 
yang berhubung kait dengan perancangan bandar dan desa yang dikehendaki di bawah 
akta ini. Sedangkan dalam penjelasan huraian Fasal 37 yang bertujuan meminda 
Seksyen 58 Akta 172 untuk memperuntukkan bahawa jika mana-mana kaedah yang 
dibuat oleh pihak berkuasa negeri tidak selaras dengan kaedah-kaedah yang dibuat 
oleh Majlis Perancang Fizikal Negara, maka kaedah-kaedah yang dibuat oleh pihak 
berkuasa negeri hendaklah terbatal setakat tidak selarasannya itu. 

lni menggambarkan pihak Majlis Perancang Fizikal Negara yang diketuai oleh 
pengerusinya Perdana Menteri bukan lagi bertindak sebagai penasihat tetapi 
menunjukkan mempunyai kuasa yang lebih daripada itu. lni menunjukkan satu lagi 
rampasan kuasa secara tidak langsung oleh Perdana Menteri yang sukar difahami oleh 
penyokong-penyokong kerajaan khususnya UMNO. 

Persoalan yang perlu kita sedari ialah adakah pihak Majlis Perancang Fizikal 
Negara lebih arif daripada pihak berkuasa negeri dalam soal-soal memperelokkan 
persekitaran hidup dari segi fizikal, perhubungan, pengurusan lalu lintas, memperelok-
kan kejuruteraan sosio ..... . 

Datuk Haji Mohamad bin Haji Aziz: [Ban9·an] 

Timbalan Yang di·Pertua (Datuk Lim Si Cheng]: Yang Berhormat, Yang 
Berhormat bagi Sri Gading bangun. 

Tuan Haji Abdul Fatah bin Haji Haron: Ya, sila. [Disampuk] 

Datuk Haji Mohamad bin Haji Aziz: Terima kasih, Tuan Yang di-Pertua. 
Saya kadangkala peliklah parti pembangkang ini sewenang-wenang dia menaburkan 
segala tuduhan, segala tohmahan dan mengeluarkan kata-kata yang ikut sedap mulut 
sahaja. Tidak ada fikirankah, tidak ada pertimbangankah, tidak ada berpandukan 
lslamkah untuk mengeluarkan sesuatu perkara yang kadang-kadang bercanggah 
sangat dengan kenyataan. Saya minta penerangan sedikit. 

Tuan Haji Abdul Fatah bin Haji Haron: Memang, barangkali pihak kerajaan 
belum lagi meneliti ataupun membaca rang undang-undang yang telah dipinda ini. 
Olah sebab itu saya cuba mengambil rujukan daripada isi kandungan rang undang­
undang yang dipinda ini. Memang jelas di sini temyata secara tidak langsung, kalau 
hendak sebut Perdana Menteri berkuasa penuh nanti orang kampung pun tahu kuasa 
penuh, tetapi dletakkan di bawah Majlis Perancang Fizikal Negara sedangkan Majlis 
Perancang Fizikal Negara ini insya-Allah, bila diluluskan ini akan dipengerusikan oleh 
Perdana Menteri sendiri. Dengan tersendirinya seluruh majlis-majlis tempatan, seluruh 
bandar-bandar di Malaysia ini akan dikuasai, akan digunakan sepenuh otak yang ada 
oleh Perdana Menteri sebagai Pengerusi Jawatankuasa Majlis Perancang Fizikal 
Negara ini untuk merancang keseluruhan. 



Timbalan Yang di-Pertua [Datuk Lim Si Cheng]: Yang Berhormat, bolehkah perkara itu saya semak dan Yang Berhormat akan dimaklumkanlah. Saya teruskan dengan urusan hari ini dan saya akan semak. Saya minta Yang Berhormat bagi Rantau Panjang menyambung ucapan. 11.06 pagi. Tuan Haji Abdul Fatah bin Haji Haron [Rantau Panjang]: Terima kasih, Tuan Yang di-Pertua. Sebelum saya menamatkan ucapan saya petang semalam saya menerima permintaan, pandangan daripada Yang Berhormat bagi Tanah Merah yang ingin mengetahui siapakah yang berkuasa di atas tanah yang tidak menjadi sebahagian daripada kawasan-kawasan atau mana-mana pihak penguat kuasa tempatan. Sebagai jawapannya ialah dalam rang undang-undang ini ada dalam Fasal 9, pindaannya ialah Fasal 9 ini bertujuan untuk meminda subseksyen 5(2) Akta 172 bagi memperuntukkan, "Bahawa Pengarah Perancang Bandar dan Desa Negeri hendaklah menjadi pihak berkuasa perancang tempatan berkenaan dengan mana-mana kawasan di dalam sesuatu negeri yang tidak menjadi sebahagian daripada kawasan mana-mana pihak berkuasa tempatan." ltulah jawapan kepada persoalan yang ditimbulkan oleh Yang Berhormat bagi Tanah Merah petang semalam. Tuan Yang di-Pertua, penubuhan Majlis Perancang Fizikal Negara perlu dilihat secara teliti. Antara tujuannya yang termaktub dalam Perkara 2(b) ialah untuk menasihatkan Kerajaan Persekutuan atau kerajaan negeri mengenai perkara-perkara yang berhubung kait dengan perancangan bandar dan desa yang dikehendaki di bawah akta ini. Sedangkan dalam penjelasan huraian Fasal 37 yang bertujuan meminda Seksyen 58 Akta 172 untuk memperuntukkan bahawa jika mana-mana kaedah yang dibuat oleh pihak berkuasa negeri tidak selaras dengan kaedah-kaedah yang dibuat oleh Majlis Perancang Fizikal Negara, maka kaedah-kaedah yang dibuat oleh pihak berkuasa negeri hendaklah terbatal setakat tidak selarasannya itu. lni menggambarkan pihak Majlis Perancang Fizikal Negara yang diketuai oleh pengerusinya Perdana Menteri bukan lagi bertindak sebagai penasihat tetapi menunjukkan mempunyai kuasa yang lebih daripada itu. lni menunjukkan satu lagi rampasan kuasa secara tidak langsung oleh Perdana Menteri yang sukar difahami oleh penyokong-penyokong kerajaan khususnya UMNO. Persoalan yang perlu kita sedari ialah adakah pihak Majlis Perancang Fizikal Negara lebih arif daripada pihak berkuasa negeri dalam soal-soal memperelokkan persekitaran hidup dari segi fizikal, perhubungan, pengurusan lalu lintas, memperelok- kan kejuruteraan sosio ..... . Datuk Haji Mohamad bin Haji Aziz: [Ban9*an]. Timbalan Yang di*Pertua (Datuk Lim Si Cheng]: Yang Berhormat, Yang Berhormat bagi Sri Gading bangun. Tuan Haji Abdul Fatah bin Haji Haron: Ya, sila. [Disampuk]. Datuk Haji Mohamad bin Haji Aziz: Terima kasih, Tuan Yang di-Pertua. Saya kadangkala peliklah parti pembangkang ini sewenang-wenang dia menaburkan segala tuduhan, segala tohmahan dan mengeluarkan kata-kata yang ikut sedap mulut sahaja. Tidak ada fikirankah, tidak ada pertimbangankah, tidak ada berpandukan lslamkah untuk mengeluarkan sesuatu perkara yang kadang-kadang bercanggah sangat dengan kenyataan. Saya minta penerangan sedikit. Tuan Haji Abdul Fatah bin Haji Haron: Memang, barangkali pihak kerajaan belum lagi meneliti ataupun membaca rang undang-undang yang telah dipinda ini. Olah sebab itu saya cuba mengambil rujukan daripada isi kandungan rang undang undang yang dipinda ini. Memang jelas di sini temyata secara tidak langsung, kalau hendak sebut Perdana Menteri berkuasa penuh nanti orang kampung pun tahu kuasa penuh, tetapi dletakkan di bawah Majlis Perancang Fizikal Negara sedangkan Majlis Perancang Fizikal Negara ini insya-Allah, bila diluluskan ini akan dipengerusikan oleh Perdana Menteri sendiri. Dengan tersendirinya seluruh majlis-majlis tempatan, seluruh bandar-bandar di Malaysia ini akan dikuasai, akan digunakan sepenuh otak yang ada oleh Perdana Menteri sebagai Pengerusi Jawatankuasa Majlis Perancang Fizikal Negara ini untuk merancang keseluruhan.